ขอสอบถามหน่อยคะ มี่ตุ่มดำขึ้นที่หน้าคล้ายสะเก็ดแผลเกิดจากอะไรหรอคะ เกี่ยวกับแพ้ครีมไหมคะ
สวัสดีค่ะ ตุ่มสีดำที่ขึ้นที่หน้า อาจเป็น1. เป็นไฝ (melanocytic nevus) มีหลายลักษณะด้วยกัน อาจจะเป็นจุดเรียบ ๆ หรือเป็นตุ่มนูน อาจเป็นสีเดียวกับผิวหนังบริเวณข้างๆ หรือเป็นสีน้ำตาล หรือสีดำ มีขนาดได้ตั้งแต่ประมาณ 1 มิลลิเมตร ถึง 1 เซนติเมตร รูปร่างกลมหรือรี ผิวอาจเรียบหรือขรุขระก็ได้2. เป็นสะเก็ดแผล แต่ก็ต้องมีบาดแผลเกิดขึ้นนำมาก่อน เช่น จากการไปแกะสิว การถูกของมีคมบาดหรือตำ เป็นต้น3. เป็น post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง เช่น เกิดตามหลังการมีผื่นแพ้ การโดนสารเคมีบางชนิด หรือสารต่างๆ ที่ใช้ในชีวิตประจำวัน เช่น น้ำยาล้างห้องน้ำ เป็นต้น หรือเกิดหลังจากที่เคยมีแผลมาก่อน เป็นต้น แต่จุดสีดำจะเป็นแบบแบนเรียบ ไม่ได้เป็นตุ่มนูนหากตุ่มมีลักษณะนูน แต่ไม่ขยายขนาดขึ้นเรื่อยๆ ไม่เจ็บ ไม่ปวด ไม่คัน ก็ไม่ได้อันตรายอะไร อาจเป็นไฝก็ได้ แต่หากตุ่มขยายขนาดขึ้น หรือมีจำนวนเพิ่มขึ้น มีอาการอื่นๆ เช่น เจ็บ ปวด คัน ก็ควรไปพบแพทย์เพื่อตรวจค่ะ